[{"text_idx": "#000038", "text": "Ac eto i Arfordir Penfro, mae\u2019r 70 mlynedd diwethaf wedi bod yn hollbwysig. Er bod pobl wedi byw yn yr ardaloedd sydd bellach yn rhan o\u2019n Parc Cenedlaethol am dros filoedd o flynyddoedd, ac yn ddi-os wedi rhyfeddu at ei harddwch \u2013 fel sy\u2019n digwydd heddiw \u2013 dim ond yn 1952 y dyfarnwyd statws cyfreithiol iddo fel Parc Cenedlaethol ac fel lle i\u2019w ddiogelu a\u2019i warchod am byth."}, {"text_idx": "#000042", "text": "Erbyn hyn, roedd arfordir Sir Benfro ynghyd a\u0302\u2019i ynysoedd ar y mo\u0302r sy\u2019n gyforiog o fywyd gwyllt, Bryniau Preseli, a rhannau uchaf Dyfrffordd Aberdaugleddau \u2013 y Daugleddau \u2013 i gyd wedi\u2019u clustnodi fel ardaloedd sy\u2019n werth eu diogelu."}, {"text_idx": "#000043", "text": "Roedd gan bobl deimladau cymysg bod y lefel uchaf o warchodaeth yn cael ei rhoi i gyfran mor fawr o\u2019r dirwedd leol. Er bod rhai yn poeni am faterion cynllunio a\u2019r posibilrwydd o atal datblygu busnes, roedd eraill yn poeni, heb statws Parc Cenedlaethol, y byddai\u2019r sir yn cael ei difetha gan dai haf hyll a chytiau di-chwaeth ar lan y mo\u0302r ac yn wynebu\u2019r un dynged a\u0302 threfi glan mo\u0302r eraill ledled y wlad."}, {"text_idx": "#000045", "text": "Mae Parciau Cenedlaethol yn bopeth i bawb, ac nid yw Arfordir Penfro wedi bod yn eithriad dros y 70 mlynedd diwethaf. Mae\u2019n ardal lle mae pobl yn dod i fwynhau cefn gwlad a\u2019i holl gyfleoedd hamdden, a hefyd lle mae pobl yn byw, yn gweithio ac yn magu eu teuluoedd."}, {"text_idx": "#000046", "text": "Er na allai neb fod wedi rhagweld yr amgylchiadau byd-eang sydd wedi arwain at ddathlu\u2019r garreg filltir hynod hon, mae\u2019n briodol, wrth i Arfordir Penfro ddathlu ei ben-blwydd yn 70 oed, bod ein gwerthfawrogiad o\u2019n mannau gwyllt a naturiol wedi cyrraedd lefel nas gwelwyd ers creu Parciau Cenedlaethol."}, {"text_idx": "#000047", "text": "Wrth i ni edrych tua\u2019r dyfodol, ein gobaith yw y bydd Arfordir Penfro yn parhau i fod yn gartref o noddfa a lloches, i bobl, planhigion ac anifeiliaid fel ei gilydd, am lawer mwy o flynyddoedd i ddod."}, {"text_idx": "#000048", "text": "Darganfyddwch fwy am y Parc Cenedlaethol"}, {"text_idx": "#000051", "text": "Darganfyddwch sut mae Awdurdod Parc Cenedlaethol Arfordir Penfro yn taclo cynaliadwyedd, newid yn yr hinsawdd a chodiad yn lefel y mo\u0302r."}, {"text_idx": "#000055", "text": "Dewch i archwilio\u2019r bywyd gwyllt bendigedig sydd wedi ymgartrefu yma ar Arfordir Penfro."}, {"text_idx": "#000060", "text": "Cysylltwch a\u0302 ni a chofrestrwch eich manylion i gael y diweddariadau diweddaraf ar yr hyn sy'n digwydd ym Mharc Cenedlaethol Arfordir Penfro"}]